Íþróttafélagið Þór Þorlákshöfn

Ungmennafélagið Þór, betur þekkt sem Þór Þorlákshöfn er íþróttafélag staðsett í Þorlákshöfn, Ölfus. Félagið var stofnað þann 23. júní árið 1964. Íþróttir sem stundaðar eru innan félagsins eru körfuknattleikur, fimleikar, frjálsar, badminton og rafíþróttir. Að auki er vélhjóladeild innan félagsins.

 Upphafið 
Boðað var til stefnufundar þann 23. júní 1960 í Meitilsbyggingunni, þar sem áður var til húsa fiskvinnslufyrirtæki. Einn af upphafsmönnum félagsins var Jónas Ingimundarson og var hann að auki fyrsti formaður félagsins. 

 Fyrsta stjórn félagsins 
Fyrsta stjórn félagsins starfaði í eitt ár og í henni sátu:

 Jónas Ingimundarson, formaður
 Guðmundur Sigurðsson, gjaldkeri
 Pálheiður Einarsdóttir, ritari.
 Ása Bjarnadóttir, meðstjórnandi
 Hörður Björgvinsson, meðstjórnandi

Aðrir stofnfélagar félagsins voru: Júlí Hjörleifsson, Guðfinna Karlsdóttir, Ásta Karlsdóttir, Guðbjörg Björgvinsdóttir,

Gunnar Snorrason, Ingólfur Sigurlaugsson, Bjarni Valdimarsson, Gestur Ámundason og Garðar Guðmundsson.

 Körfuknattleikur 
Körfuknattleiksdeild Þórs heldur úti meistaraflokkum kvenna og karla. Bæði liðin keppa í Bónus deildinni. Heimavöllur þeirra er Icelandic Glacial höllin. Innan deildarinnar starfar öflugt yngriflokkastarf og er algeng sjón að sjá fulltrúa frá félaginu í yngri landsliðum Íslands.

Formaður deildarinnar er Jóhanna M. Hjartardóttir. Ágúst Örn Grétarson er gjaldkeri.

 Meistaraflokkur karla 
Lið meistaraflokks karla keppir í Úrvalsdeild karla. Aðalþjálfari liðsins er Lárus Jónsson og aðstoðarþjálfarar eru  Magnús Breki Þórðarson og Ágúst Örn Grétarsson. 

Þann 25. júní 2021 varð liðið í fyrsta sinn í sögi félagsins Íslandsmeistarar, eftir að hafa unnið Keflavík. Var Adomas Drungilas valinn verðmætasti leikmaður úrslitakeppninnar. Í desember 2022 voru frumsýndir heimildaþættir um sögu körfaboltaliðs Þórs Þorlákshafnar. Heita þeir Hamingjan er hér og voru sýndir á Stöð 2 Sport.

 Leikmannahópur 2024-2025 
+LiðskipanNúmerNafnÞjóðerniLeikstaða0Tristan Rafn OttósonÍslandBakvörður1Mustapha Jahhad HeronBandaríkinBakvörður3Marreon JacksonBandaríkinBakvörður4Baldur Böðvar TorfasonÍslandBakvörður5Nikolas TomsickKróatíaBakvörður7Emil Karel EinarssonÍslandFramherji8Arnór Daði SigurbergssonÍslandBakvörður12Morten BulowDanmörkMiðherji13Davíð Arnar Ágústsson ''Dabbi kóngur''ÍslandBakvörður14Sverrir Týr SigurðssonÍslandForward/Center15Steeve Ho You FatFrakklandMiðherji16Ólafur Björn GunnlaugssonÍslandGuard/Forward22Matthías Geir GunnarssonÍslandBakvörður25Ragnar Örn BragasonÍslandBakvörður45Jordan SempleFrakklandFramherji55Justas TamulisLitháenGuard/Forward

 Þekktir leikmenn 

 Baldur Þór Ragnarsson
 Adomas Drungilas
 Jaka Brodnik
 Styrmir Snær Þrastarson
 Tómas Valur Þrastason
 Emil Karel Einarsson
 Davíð Arnar Ágústsson ''Dabbi kóngur''
 Halldór Garðar Hermannsson
 Grétar Ingi Erlendsson
 Ragnar Ágúst Nathanaelsson
 Bjarki Gylfason

 Þjálfarar 

 Benedikt Guðmundsson
 Einar Árni Jóhannsson
 Baldur Þór Ragnarsson
 Friðrik Ingi Rúnarsson
 Lárus Jónsson

 Meistaraflokkur kvenna 
Lið meistaraflokks kvenna keppir í Úrvalsdeild kvenna. Liðið heitir Hamar/Þór og er sameiginlegt kvennalið Þórs og Hamars í Hveragerði, og hófu félögin samstarf í maí árið 2020. Hamar/Þór var fyrst í 1. deild kvenna en vann sig upp í úrvalsdeildina árið 2024, eftir sigur á Ármanni. Aðalþjálfari liðsins er Hákon Hjartarson en forveri hans var Hallgrímur Brynjólfsson.

 Badminton 
Í stjórn Badmintondeildar Þórs eru feðginin Sæmundur Steingrímsson, formaður og gjaldkeri, og Karen Ýr Sæmundsdóttir. Þjálfarar deildarinnar eru Karen Ýr, Sæmundur og Magnús Joachim Guðmundsson.

Tveir hópar eru innan deildarinnar: börn og unglingar (6-20 ára) og trimmarar (16 ára og eldri).

 Tilvísanir 

 Tenglar til nánari athugunar 

 https://umfthor.is/ Vefsíða félagsins.
 KKÍ: karlalið Þór Þorlákshöfn
 KKÍ: kvennalið Hamar/Þór

Þór Þorlákshöfn